|  |
| --- |
| **Prilog 3.** |

|  |  |  |  |
| --- | --- | --- | --- |
| **KRITERIJI ODABIRA** | | | |
| **KRITERIJ BR. 1. Ekonomska veličina poljoprivrednog gospodarstva** | | | **Max. 15 bodova** |
| 1.1. | 3.000 – 15.000 EUR | | 15 |
| 1.2. | 15.001 – 50.000 EUR | | 10 |
| 1.3. | 50.001 – 100.000 EUR | | 8 |
| 1.4. | 100.001 EUR – više | | 5 |
| **KRITERIJ BR. 2. Dužina poslovanja** | | | **Max. 15 bodova** |
| 2.1. | Više od 10 godina | | 15 |
| 2.2. | Od 5 do 10 godina | | 10 |
| 2.3. | Od 1 do 5 godina | | 8 |
| 2.4. | Do 1 godine | | 5 |
| **KRITERIJ BR. 3. Vrsta ulaganja** | | | **Max. 23 bodova** |
| 3.1. | Građenje objekata u svrhu obavljanja primarne poljoprivredne proizvodnje i/ili podizanje višegodišnjih nasada, plastenika, staklenika i sl. objekata | | 10 |
| 3.2. | Nabava nove opreme te nove poljoprivredne mehanizacije | | 8 |
| 3.3. | Nabava rabljenog motornog vozila i/ili rabljene poljoprivredne mehanizacije | | 5 |
| **KRITERIJ BR. 4. Sektor ulaganja** | | | **Max. 15 bodova** |
| 4.1. | Sektor stočarstva, povrtlarstva, voćarstva ili pčelarstva | | 15 |
| 4.2. | Ostali sektori | | 10 |
| **KRITERIJ BR. 5. Dob nositelja/odgovorne osobe PG-a** | | | **Max. 5 bodova** |
| 5.1. | Nositelj/odgovorna osoba je starija od 18 i mlađa od 40 godina u godini prijave na LAG natječaj | | 5 |
| **KRITERIJ BR. 6. Radna mjesta** | | | **Max. 5 bodova** |
| 6.1. | | Projekt doprinosu očuvanju postojećeg ili stvaranju novog radnog mjesta | 5 |
| **KRITERIJ BR. 7. Dodana vrijednost u primarnoj poljoprivrednoj proizvodnji** | | | **Max. 5 bodova** |
| 7.1. | | PG posjeduje Rješenje o upisu u Upisnik subjekata u ekološkoj proizvodnji u trenutku prijave na LAG natječaj | 5 |
| **KRITERIJ BR. 8. Doprinos okolišnim ciljevima i ublažavanju klimatskih promjena u selima** | | | **Max. 7 bodova** |
| 8.1. | | Ulaganje u obnovljive izvore energije (OIE) | 5 |
| 8.2. | | Doprinos ublažavanju klimatskih promjena i prilagodbi tim promjenama (bez ulaganja u OIE) | 2 |
| **KRITERIJ BR. 9. Dodana vrijednost LEADER-a** | | | **Max. 10 bodova** |
| 9.1. | | Doprinos digitalnoj tranziciji ulaganjem u digitalne tehnologije/rješenja | 5 |
| 9.2. | | Inovativne značajke u lokalnom kontekstu | 5 |
| **MAKSIMALAN BROJ BODOVA:** | | | **100** |
| **PRAG PROLAZNOSTI:** | | | **25** |

**Pojašnjenja kriterija odabira**

**KRITERIJ ODABIRA broj 1. Ekonomska veličina poljoprivrednog gospodarstva**

Ekonomska veličina poljoprivrednog gospodarstva (EVPG) je ukupni SO poljoprivrednog gospodarstva utvrđen prema metodologiji Europske unije za utvrđivanje tipologije poljoprivrednika u skladu s odredbama Provedbene uredbe Komisije (EU) br. 2015/220, a dokazuje se Potvrdom o EVPG koju izdaje Ministarstva poljoprivrede, Uprava za stručnu podršku razvoju poljoprivrede, a koja mora biti izdana nakon objave LAG Natječaja.

*Moguće je ostvariti bodove samo u jednoj od ponuđenih kategorija.*

**KRITERIJ ODABIRA broj 2. Dužina poslovanja**

Dužina poslovanja računa se od datuma upisa poljoprivrednog gospodarstva u odgovarajući upisnik iz područja poljoprivrede. Računa se do datuma podnošenja zahtjeva za potporu.

*Moguće je ostvariti bodove samo u jednoj od ponuđenih kategorija.*

**KRITERIJ ODABIRA broj 3. Vrsta ulaganja (kumulativ bodova)**

Pod točkom 3.1. Kriterija odabira građenjem se smatra izgradnja nove građevine ili rekonstrukcija i/ili održavanje postojeće građevine i/ili opremanje građevine, sukladno Zakonu o gradnji.

Pod točkama 3.2. i 3.3. Kriterija odabira poljoprivredna mehanizacija su svi poljoprivredni pogonski i kombinirani strojevi koji služe za obavljanje poljoprivrednih radova, sakupljanje uroda poljoprivrednih kultura, utovar, istovar, prijevoz i/ili primjenu u provođenju agrotehničkih radova u poljoprivredi, uključujući sve samostalne i/ili priključne uređaje, oruđa i alate za poljoprivredne radove.

Sva poljoprivredna mehanizacija i strojevi koji su dio ulaganja kroz projekt moraju biti novi, izuzev poljoprivredne mehanizacije koja može biti rabljena (točka 3.3. Kriterija odabira) – traktor, kombajn, pčelarsko vozilo, cisterna za gnojnicu te gospodarsko vozilo, do deset godina starosti.

Uvjeti za kupnju rabljenih motornih vozila navedeni su u čl. 16. Pravilnika o provedbi LRS unutar intervencije 77.06 „Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske.

*Moguće je kumulativno ostvarenje bodova označavanjem više ponuđenih kategorija.*

**KRITERIJ ODABIRA broj 4. Sektor ulaganja**

Sektor ulaganja dokazuje se Potvrdom o EVPG koju izdaje Ministarstva poljoprivrede, Uprava za stručnu podršku razvoju poljoprivrede.

*Moguće je ostvariti bodove samo u jednoj od ponuđenih kategorija.*

**KRITERIJ ODABIRA broj 5. Dob nositelja/odgovorne osobe PG-a**

Dob nositelja/odgovorne osobe dokazuje se dostavom važeće preslike osobne iskaznice.

**KRITERIJ ODABIRA broj 6.** **Radna mjesta**

Doprinos ostvarenju kriterija stvaranja novog radnog mjesta dokazuje se dostavom odgovarajuće dokumentacije (ugovor o radu, Potvrda HZMO-a,…) prilikom podnošenja konačnog Zahtjeva za isplatu.

**KRITERIJ ODABIRA broj 7. Dodana vrijednost u primarnoj poljoprivrednoj proizvodnji**

Doprinos ostvarenju kriterija dokazuje se Rješenjem o upisu u Upisnik subjekata u ekološkoj proizvodnji u trenutku prijave na LAG natječaj.

**KRITERIJ ODABIRA broj 8. Doprinos okolišnim ciljevima i ublažavanju klimatskih promjena u selima**

Doprinos ostvarenju točke 8.1. Kriterija odabira jedna od aktivnosti projekta mora biti ulaganje u obnovljive izvore energije. Pod ulaganjem u obnovljive izvore energije smatraju se sve isplanirane i provedene aktivnosti čiji je cilj očuvanje okoliša i ublažavanje klimatskih promjena, a koje se odnose na građenje i/ili opremanje postrojenja za korištenje energije iz obnovljivih izvora (biomasa, energija sunca, bioplin, energija vjetra, geotermalna energija i dr.) u svrhu primarne poljoprivredne proizvodnje.

Za ostvarenje bodova pod točkom 8.2. Kriterija odabira ulaganje mora sadržavati nešto od sljedećeg: tanjurače, podrivač, sjetvospremači, gruber, traktorska prednja i stražnja roto kosa, injektor za aplikaciju stajskog gnoja, oprema za varijabilnu aplikaciju pesticida, sijačica za izravnu sjetvu, stroj za kultivaciju unutar redova višegodišnjih nasada, fotoreflektirajuće folije za pokrivanje tla u višegodišnjim nasadima i povrćarstvu, fotoselektivne mreže za pokrivanje višegodišnjih nasada, filcevi za zaštitu stabala višegodišnjih nasada od štetnika koji prezimljuju u tlu, uređaji za kontrolu vlage i temperature, strižna kosa, malčer, češalj za mehaničko suzbijanje korova, stroj za dezinfekciju/sterilizaciju tla, tunelski orošivač s recirkulacijom sredstava za zaštitu bilja, u slučaju proizvodnje u zaštićenim prostorima: oprema koja doprinosi smanjenoj upotrebi sredstava za zaštitu bilja i/ili dezinfekciju prostora, smanjenoj potrebi za energijom za osvjetljavanje i/ili grijanje i hlađenje, oprema za regulaciju vlage, temperature i efikasnije korištenje vode za navodnjavanje, koji su povezani s projektom.

*Moguće je kumulativno ostvarenje bodova označavanjem više ponuđenih kategorija.*

**KRITERIJ ODABIRA broj 9. Dodana vrijednost LEADER-a**

Doprinos ostvarenju točke 9.1. Kriterija odabira korisnik u sklopu ulaganja mora planirati troškove koji uključuju IoT (Internet of Things) proizvode u funkciji pametne poljoprivrede i/ili opremu i mehanizaciju u funkciji precizne poljoprivrede i/ili pripadajuća programska rješenja (software) u funkciji digitalizacije poljoprivredne aktivnosti korisnika.

Za točku 9.2. Kriterija odabira podrazumijeva se:

Osnovni elementi primjene inovativnosti odnosno inovativnih značajki u lokalnom kontekstu sukladno članku 31. stavku 2. (d) Uredbe (EU) br. 2021/1060. za potrebe primjene u kriterijima odabira projekata (operacija) temelje se na potpori društvenim (socijalnim) inovacijama koje dovode do novih proizvoda i/ili usluga kojima se rješavaju potrebe opće zajednice područja LAG-a, poput:

* novih metoda i pristupa prijenosu znanja iz područja promicanja poduzetništva i poduzetničke kulture, uključujući društveno poduzetništvo
* inovativnih pristupa i modernih, zelenih, praksi u području zaštite okoliša i prirode kao i implementacije aktivnosti biogospodarstva (bioekonomije)
* novih metoda i pristupa prijenosu znanja u području inovativne proizvodnje lokalne hrane i drugih lokalnih proizvoda, zelenih i digitalnih tehnologija, drugih aktivnosti područja, te u razvoju turizma
* društvenih inovacija koje razvijaju nove oblike i načine inkluzije osjetljivih skupina društva
* tehnoloških i ne-tehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

*Moguće je kumulativno ostvarenje bodova označavanjem više ponuđenih kategorija.*